**Signy Fardal** (født 1961) er en norsk journalist og redaktør. Hun er særlig kjent fra tiden som sjefredaktør i den norske utgaven av kvinnebladet *Elle*, en stilling hun hadde i 20 år.

Biografi
--------

Fardal har grunnfag i sosiologi og massekommunikasjon ved Universitetet i Oslo, men hun avbrøt studiene før hun fikk cand. mag. grunnet et fristende jobbtilbud fra *Dagbladet*. I studietiden var hun journalist i *Universitas* (1981–1982).

Fardal startet yrkeskarrieren som redaktør i ungdomsmagasinet *Ungsosialisten* (1981–1983). Deretter arbeidet hun som nyhetsredaktør for *RadiOrakel* (1982–1984), *Klassekampen* (1982–1983) og *Dagbladet* (1983–1986) før hun i 1986 ble ansatt i *Dagens Næringsliv*. Her var hun i nesten tolv år, derav den siste fem årene som redaksjonssjef. Deretter var hun informasjonsrådgiver i *Geelmuyden Kiese* i et drøyt år (1997–1998) før hun fikk stillingen som sjefredaktør i den norske utgaven av motebladet *Elle*. Hun fikk i perioder mye medieomtale i de 20 årene hun hadde denne stillingen. Hun sluttet etter eget ønske i 2018. Hun var deretter rådgiver og partner i FrontRow Consulting (2019–2020). I 2021 ble hun kommunikasjonssjef i Bellona.

Ifølge *Journalisten* var Fardal den best betalte kvinnelige redaktøren i Norge i 2017.

Hun har vært medforfatter av flere bøker innenfor sitt fagfelt. I 2008 var hun medforfatter av fem bøker sammen med Petra Middelthon, Åsa Tällgård og Vendela Kirsebom: *Fashion Bible*, *Basisgarderoben*, *Motens ABC*, *Tilbehørets makt* og *Partyfikseren*. I 2020 var hun medforfatter av *Helt sjef!* (sammen med Line Uppard). Boka handler om kvinner og ledelse og ble utgitt på Pitch Forlag.

Utmerkelser
-----------

I 2010 ble hun tildelt Nynorsk redaktørpris. I begrunnelsen het det at hun «bidreg til å gjera nynorsk til eit mediespråk også på mote og interiørområdet».

TV-opptredener
--------------

I 2006 deltok hun i første sesong av talentprogrammet *Skal vi danse* og i 2021 deltok hun i realityserien *Farmen kjendis*.

Referanser
----------

1. ↑   Dagbladet, utgitt 31. mai 2008, besøkt 23. juni 2021, «Signy Fardal Født: 29. august 1961»[Hentet fra Wikidata]
2. ↑   Firda, www.firda.no, utgitt 14. november 2018, besøkt 23. juni 2021, «Sidan 1999 har 57-åringen frå Sogndal sete i sjefstolen i den norske utgåva av mote- og kvinnemagasinet Elle»[Hentet fra Wikidata]
3. 1 2  «Min studietid: Signy Fardal». *studenttorget.no*. 2011. Besøkt 8. juli 2020.
4. ↑  «Tatt av journalistikken». *universitas.no*. 2014. Besøkt 10. juli 2020.
5. ↑  OMDAL, LIV JANNIE (8. mars 1999). «- Kvinnekamp er «ut»». *Dagbladet.no* **(norsk)**. Besøkt 10. juli 2020.
6. ↑  Nyman, Hilde (2019). «Fardal skriver bok om kvinnelige ledere: - Vi må bli flinkere til å være synlige og tørre å stå i stormene». *kampanje.com*. Besøkt 10. juli 2020.
7. 1 2  «Signy Fardal». Linked-in. Besøkt 11. juli 2020.
8. ↑  Sørensen, Karianne Grindem Stine (14. november 2018). «Signy Fardal slutter som redaktør i Elle». *Dagbladet.no* **(norsk)**. Besøkt 15. januar 2019.
9. ↑  Signy Fardal ny kommunikasjonssjef i Bellona. abcnyheter. Besøkt 12. januar 2021.
10. ↑  Johansen, Glenn Slydal (14. november 2018). «Se fylkesoversikten: Her tjener sjefredaktørene mest og minst». *journalisten.no* **(norsk)**. Besøkt 10. juli 2020.
11. ↑  Bentzrud, Inger (14. februar 2020). «Få ræva i gir, damer!». *Dagbladet.no* **(norsk)**. Besøkt 10. juli 2020.
12. ↑  «Nynorsk redaktørpris til Elle-redaktør Signy Fardal - Mediemållaget». *www.nm.no*. 2010. Besøkt 9. juli 2020.
13. ↑  AS, TV 2 (2020). «Dette er de nye Farmen kjendis-deltakerne». *TV 2* **(norsk)**. Besøkt 10. juli 2020.

Eksterne lenker
---------------

* (en) Signy Fardal på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** ISNI
 |